gl es gl gl gl gl es pt gl ast es en es gl pt es gl gl gl gl pt gl pt gl gl gl gl gl gl gl es gl gl gl gl en gl gl gl pt gl ceb gl en gl gl gl gl es gl it gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl gl es de gl gl gl gl en en en gl ca gl gl fr fr fr gl es gl es fr en en en cs en fr en en sv fr de de fr fr fr sv en fr en ja fr de fr es nb fr de en en sv de de fr en fr it fr en gl gl zh gl fr ru gl nds gl gl es es gl gl gl gl en en gl es ca es es gl gl gl fr es pt gl ast es en es gl pt es gl gl gl gl pt gl pt gl gl gl gl gl gl gl es gl gl gl gl en gl gl gl pt gl ceb
XI RUTA AGAMFEC – AGAMFEC
Asociación Galega de Medicina Familiar e Comunitaria
Senda Peonil da Ponte do Ramo PR-G 123 e Sendeiro dos Muíños de Barosa PR-G105
Hora de encontro: 10.30 horas
Punto de encontro: Ponte do Ramo. Desde a localidade de Cuntis collemos a estrada PO-8402 en dirección a Cequeril, e logo de 6,5 km aproximadamente chegaremos a Ponte do Ramo onde atoparemos o panel de inicio da ruta.
Finaliza no punto de partida (circular): Si
• Levar roupa cómoda (capa de choiva en caso necesario) e roupa de reposto
• Imprescindible levar auga e bocatas.
• E moi recomendable o emprego de botas de montaña.
Nesta ocasión faremos dúas sendas, a primeira delas, pola mañán, a Senda peonil da Ponte do Ramo no concello de Cuntis, de 7 Km. de lonxitude e logo nos desplazaremos ata o Parque da Natureza Ría Barosa, no concello de Barro, onde comeremos nun área recreativa para logo percorrer un sendeiro de 2 Km.
A primeira parte transcorre polas beiras do río Umia: en Ponte do Ramo. Aquí levábase a cabo, antigamente, a cerimonia do bautismo prenatal. Para este bautismo as mulleres preñadas agardaban á media noite o paso dalgún transeúnte que se había converter en padriño ou madriña do meniño que esperaban.
Camiñamos por un estreito sendeiro entre unha exuberante fraga ata chegar aos Muíños Grande e Pequeno da Puntalta, onde contemplaremos a forza do río cando pasa por este punto. Proseguimos o camiño ata alcanzar o restaurado Muíño de Portavezal, que conta cun afiador para os aveños da labranza.
A partir dos Muíños de Abaixo e de Arriba do Verdugo, o sendeiro afástase do río Umia e condúcenos ata o Alto de Portela.
Baixamos por unha antiga vía romana que unía a localidade portuguesa de Arcos de Valdevez con Cuntis e, entre grandes carballos, chegamos á fonte de Conles. Dende esta pequena aldea, ascendemos ao monte do Rañadoiro, onde nos agarda o xacemento arqueolóxico dos petróglifos de Cequeril.
En Outeiro dos Campiños pódense observar estas representacións gráficas gravadas nas penas onde destaca a coñecida como A Laxe dos Homes, con figuras antropomorfas.
Deixamos atrás Cequeril, onde se pode visitar a súa igrexa, e volvemos ao noso punto de partida en Ponte do Ramo.
Desde aquí nos desplazaremos en coche ata o parque da natureza de Río Barosa, a 15 minutos. Descansaremos e repondremos forzas nun área recreativa para percorrer o Sendeiro dos Muíños de Barosa PR-G105
Este sendeiro localízase no enclave coñecido como «Parque da Natureza do Río Barosa», parada fundamental do Camiño Portugués cara a Compostela ao seu paso polo termo municipal de Barro.
Este parque posúe unha excepcional topografía pola que discorre o río Barosa en forma de cadoiro creando a Fervenza da Barosa, que alcanza trinta metros de desnivel. Xunta esta fervenza construíronse dezasete muíños, que se dividen entre os Muíños de Abaixo e Muíños de Arriba e que forman un complexo hidráulico de grande interese
O primeiro tramo do sendeiro discorre entre os Muíños de Abaixo ata a ponte de San Breixo, onde se pode abandonar a ruta principal e visitar a igrexa do mesmo nome do S. XVII, dende a que se obtén unha boa panorámica do val.
Seguindo o PR-G 105, atopamos máis muíños, algúns en bo estado de conservación.
No segundo tramo hai unha área recreativa cunha taberna típica dende onde parte un sendeiro circular que cruza a ponte da Búa e retorna pola marxe dereita do río ata a ponte de San Breixo, onde está marcado o final da ruta.
Dende aquí faremos en sentido contrario o primeiro tramo da ruta para volver á zona de estacionamento do parque.
Rincón do instructor SVB/DEA
Rincón do instructor SVI/SVA
VI Xornadas semFYC de Medicina Rural » 28/10/2022 - 29/10/2022
XXV XORNADAS AGAMFEC » 04/11/2022 - 05/11/2022
XX REENCONTRO PACAP » 10/11/2022 - 11/11/2022
Asociación Galega de Medicina Familiar e Comunitaria
T +34 634470960 de 10: 00 a 13:00 de L-V
Este sitio web emprega cookies para que poida disfrutar da mellor experiencia coma usuario. Se vostede continúa navegando, consinte e acepta as mencionadas cookies e a nosa política de cookies, Pinche no enlace para máis información.
Por qué ser socio da AGAMFEC/semFYC
Grupos e vogalíasAlternar menú